Predavanje Sofi Xian: Arheologija obljubljene prihodnosti
2026-05-20 18:30 - 20:00 (Europe/Ljubljana) | UL ALUO, Video, animacija in novi mediji, Tobačna 5, Ljubljana, 1000, Slovenia
Akademija za likovno umetnost in oblikovanje skupaj z Zavodom Aksioma in Oddelkom za sociologijo Filozofske fakultete (UL FF) vabi na predavanje Sofi Xian z naslovom Arheologija obljubljene prihodnosti: kako smo odkrili Frutiger Aero, ki se bo v prostorih UL ALUO na Tobačni 5 odvilo v sredo, 20. maja 2026, ob 18.30.

Odprtje razstave Fragmenti preteklosti
2026-05-20 19:00 - 20:00 | Narodna galerija, Prešernova 24, Ljubljana, 1000, Slovenia
Akademija za likovno umetnost in oblikovanje (UL ALUO) skupaj z Narodno galerijo (NG), Filozofsko fakulteto (UL FF) in Restavratorskim centrom Zavoda za varstvo kulturne dediščine Slovenije (RC ZVKDS) vabi na odprtje razstave Fragmenti preteklosti: Snete srednjeveške poslikave iz Crngroba in z Vrzdenca, ki bo v sredo, 20. maja 2026, ob 19.00, v Galeriji Narodni dom, NG, Cankarjeva 20, Ljubljana.
Na novi občasni razstavi bodo prvič dostopni vsi odkriti sneti fragmenti stenskih poslikav iz cerkev v Crngrobu ter na Vrzdencu pri Horjulu. S skupnim projektom obeležujemo 90. in 100. obletnico prvih konservatorsko-restavratorskih posegov na stenskih poslikavah v omenjenih cerkvah. Fragmente fresk bo dopolnjevalo bogato dokumentarno gradivo – zgodovinske fotografije in risbe iz INDOK centra Ministrstva za kulturo.
>>Spremljevalni program razstave

Javna predavanja DR Umetnost: Viktor Bernik
2026-05-21 18:00 - 19:00 | EC, Velika predavalnica, Erjavčeva 23, Ljubljana, 1000, Slovenia
Akademija za likovno umetnost in oblikovanje (UL ALUO) tudi tem študijskem letu organizira javna predavanja priznanih ustvarjalk in ustvarjalcev v sklopu interdisciplinarnega doktorskega študijskega programa Umetnost.
V četrtek, 21. maja 2026, ob 18.00, bo z nami mag. Viktor Bernik (VEČ).

Odprtje razstave Biba: Funkcija. Ideja. Kontekst.
2026-05-21 18:00 - 19:00 | MAO, Grad Fužine, Rusjanov trg 7, Ljubljana, 1000, Slovenia
Muzej za arhitekturo in oblikovanje (MAO), Akademija za likovno umetnost in oblikovanje (UL ALUO) ter društvo Pekinpah vabimo na odprtje razstave “Biba: Funkcija. Ideja. Kontekst.”, ki bo v četrtek, 21. maja 2026, ob 18.00 v MAO na gradu Fužine.

Inavguracijsko predavanje Barbare Predan
2026-05-22 11:00 - 12:30 | EC, Velika predavalnica, Erjavčeva 23, Ljubljana, 1000, Slovenia
Akademija za likovno umetnost in oblikovanje (UL ALUO) vabi na javno predavanje
izr. prof. dr. Barbare Predan v postopku izvolitve v naziv redne profesorice,
z naslovom
»Katera vprašanja zastavlja razstava? Primer Janje Lap in Bibe Bertok«.
V petek, 22. maja 2026, ob 11.00, v Veliki predavalnici na UL ALUO, Erjavčeva 23.

Odprtje razstave Klara Kracina: Your Package Is on Its Way
2026-05-22 18:00 - 19:00 | Galerija Alkatraz, Metelkova ulica 8, Ljubljana, 1000, Slovenia
Akademija za likovno umetnost in oblikovanje (UL ALUO) in Galerija Alkatraz vabita na razstavo Klare Kracina, študentke Oddelka za slikarstvo UL ALUO, z naslovom Your Package Is on Its Way / Vaš paket je na poti. Odprtje bo v petek, 22. maja 2026, ob 18.00, v Galeriji Alkatraz, AKC Metelkova mesto, Metelkova ulica 8, Ljubljana.

ALUO na LJUBLJANA ART WEEKEND 2026
2026-05-23 14:00 - 15:45 | UL ALUO, Erjavčeva 23, Erjavčeva cesta 23, Ljubljana, 1000, Slovenia
Oddelek za kiparstvo UL ALUO ponovno sodeluje na LJUBLJANA ART WEEKEND, ki se z jubilejno peto izdajo vrača med 21. in 24. majem 2026. V sklopu programa vas v soboto, 23. maja, ob 14.00, vabimo na ODPRTI ATELJE, voden ogled ateljejev z našimi študentkami in študenti kiparstva.

Javna predavanja DR Umetnost: Zdenka Badovinac
2026-05-28 18:00 - 19:00 | EC, Velika predavalnica, Erjavčeva 23, Ljubljana, 1000, Slovenia
Akademija za likovno umetnost in oblikovanje (UL ALUO) tudi tem študijskem letu organizira javna predavanja priznanih ustvarjalk in ustvarjalcev v sklopu interdisciplinarnega doktorskega študijskega programa Umetnost.
V četrtek, 28. maja 2026, ob 18.00, bo z nami Zdenka Badovinac (VEČ).

Informativni dan za interdisciplinarni doktorski študij UL ALUO 2026
2026-06-01 15:00 - 18:00 | EC, Velika predavalnica, Erjavčeva 23, Ljubljana, 1000, Slovenia
HUMANISTIKA IN DRUŽBOSLOVJE

Informativni dan za doktorski študij Likovne vede (Likovna teorija, Umetnostna teorija, Zgodovina in teorija oblikovanja ter Zgodovina in teorija konservatorstva-restavratorstva), eno od področij interdisciplinarnega doktorskega programa Humanistika in družboslovje, za vpis v študijsko leto 2026/27, bo potekal v ponedeljek, 1. junija 2026, ob 15.00, na UL ALUO, Erjavčeva 23.

UMETNOST

Informativni dan za interdisciplinarni doktorski študij Umetnost (področji: Likovna umetnost in Oblikovanje), za vpis v študijsko leto 2026/27, bo potekal v ponedeljek, 1. junija 2026, ob 16.30, na UL ALUO, Erjavčeva 23.

ALUO odprta akademija 2026
2026-06-04 - 2026-06-07
SAVE THE DATE

ALUO odprta akademija vas letos vabi med 4. in 7. junijem.
Več kmalu!

Javno preizkusno predavanje Patrika Bevca
2026-06-04 13:00 - 14:00 | DC, predavalnica 112, Dolenjska cesta 83, Ljubljana, 1000, Slovenia
Akademija za likovno umetnost in oblikovanje (UL ALUO) vabi na javno preizkusno predavanje Patrika Bevca, mag. ind. obl.,v postopku prve izvolitve v naziv docent za področje industrijsko oblikovanje,
z naslovom
Oblikovanje uporabniške izkušnje kot most med fizičnim produktom in digitalnim vmesnikom,
ki bo v četrtek, 4. junija 2026, ob 13.00,
na UL ALUO, Dolenjska cesta 83, v predavalnici 112.

Preizkusno predavanje je javno, v prisotnosti poročevalcev in predstavnika študentov UL ALUO.

Odprtje razstave Dosje Roška
2026-06-05 12:00 - 13:00 | Galerija UL, Vegova 1, Ljubljana, 1000, Slovenia
Akademija za likovno umetnost in oblikovanje (UL ALUO) vabi na predstavitev publikacije in odprtje razstave DOSJE ROŠKA, ki bo v petek, 5. junija 2026, ob 12.00, v Galeriji UL na rektoratu Univerze v Ljubljani, Kongresni trg 12 (vhod z Vegove ulice).
Razstava bo na ogled do 7. junija 2026, v času ALUO odprte akademije 2026:

v petek, 5. 6., 12.00–18.00;
v soboto, 6. 6., 10.00–18.00;
v nedeljo, 7. 6., 10.00–18.00.

Informativni dan za magistrske študijske programe UL ALUO 2026
2026-06-12 10:00 - 16:00 | UL ALUO, Erjavčeva 23, Erjavčeva cesta 23, Ljubljana, 1000, Slovenia
Informativni dan za magistrske študijske programe UL ALUO za vpis v študijsko leto 2026/27 bo potekal v petek, 12. junija 2026, na dveh lokacijah:
ob 10.00 na Erjavčevi cesti 23: Grafika / Kiparstvo / Slikarstvo / Video, animacija in novi mediji;
ob 14.00 na Dolenjski cesti 83: Fotografija / Grafično oblikovanje / Ilustracija / Industrijsko oblikovanje / Interaktivno oblikovanje / Oblikovanje stekla in keramike.

Zadnji dan za prijavo na Poletni tečaj kiparstva 2026
2026-06-29
Akademija za likovno umetnost in oblikovanje (UL ALUO) tudi letos vabi na poletni kiparski tečaj, namenjen vsem, ki želite utrditi ali nadgraditi svoje kiparske veščine.
Potekal bo na Oddelku za kiparstvo UL ALUO (Erjavčeva cesta 23, Ljubljana), vsak delavnik od 17.00 do 20.00, v naslednjih terminih:

13.–17. julij – modeliranje figure po mavčnem odlitku,
20.–24. julij – modeliranje portreta po živem modelu.

Tečaj obsega 30 šolskih ur.
Kotizacija: 390,00 EUR (z DDV). V ceno tečaja so vključeni vsi materiali.
Prijava: do 29. 6. 2026 oz. do zapolnitve mest preko spletnega obrazca: https://forms.office.com/e/cV4QUGeNNR
Dodatne informacije: nastja.majeric@aluo.uni-lj.si
Veselimo se srečanja in ustvarjalnega poletja z vami!

*Pridržujemo si pravico, da v primeru premajhnega števila prijav tečaja ne izvedemo.
Foto: S kiparskega tečaja 2025; avtor: Žiga Gorišek

Začetek poletne delavnice Ajkec med zemljo in zlatom 2026
2026-07-06 09:00 - 13:00 | UL ALUO, Oddelek za restavratorstvo, Tobačna 5, Ljubljana, 1000, Slovenia
Akademija za likovno umetnost in oblikovanje (UL ALUO) v času letošnjih poletnih počitnic vabi na nove dogodivščine z Ajkcem, drobnim pajkcem, ki otrokom že 26 let pomaga odkrivati skrivnosti umetnosti in konservatorstva. Tokrat bomo raziskovali tehnologije nastajanja slike na lesu s pozlato, vzrokov za propadanje le-te in dela konservatorjev-restavratorjev.
Enotedenska, tehnološko obarvana likovna delavnica za osnovnošolce z naslovom Ajkec med zemljo in zlatom bo potekala v prostorih UL ALUO na Tobačni 5, med 6. in 10. julijem 2026.
Več informacij: https://www.aluo.uni-lj.si/poletne-delavnice/ajkec-med-zemljo-in-zlatom-2026/
Prijave bodo potekale do začetka delavnice oz. do zapolnitve prostih mest, preko spletnega obrazca na povezavi: https://forms.office.com/e/F1EkUgw6S9
